Ελληνικό Μεσογειακό Πανεπιστήμιο

Το Ελληνικό Μεσογειακό Πανεπιστήμιο  (ΕΛ.ΜΕ.ΠΑ.) είναι ένα δημόσιο ανώτατο εκπαιδευτικό ίδρυμα της Ελλάδας, με έδρα το Ηράκλειο Κρήτης και παραρτήματα στα Χανιά, το Ρέθυμνο, τον Άγιο Νικόλαο, και τη Σητεία. 

Το Ελληνικό Μεσογειακό Πανεπιστήμιο ιδρύθηκε στις 25/04/2019 (Ν. 4610/2019, ΦΕΚ 70, τεύχος Α', 07/05/2019) σαν συνέχεια του Τ.Ε.Ι. Κρήτης. Σήμερα αποτελείται από έξι Σχολές, με περισσότερους από 12.000 προπτυχιακούς και μεταπτυχιακούς φοιτητές και περίπου 400 άτομα διδακτικού και ερευνητικού προσωπικού.

Σχολές και τμήματα
Τα τμήματα του Πανεπιστημίου αυτού είναι στην πλειοψηφία τους τα ίδια με αυτά του Εθνικού Μετσοβίου Πολυτεχνείου και του Αριστοτελείου Πανεπιστημίου Θεσσαλονίκης.

 Σχολές Τμήματα Πολυτεχνική Σχολή (Ηράκλειο)Τμήμα Ηλεκτρολόγων Μηχανικών και Μηχανικών Υπολογιστών
Τμήμα Μηχανολόγων Μηχανικών
Τμήμα Ηλεκτρονικών Μηχανικών (Χανιά) Σχολή Επιστημών Διοίκησης και Οικονομίας (Άγιος Νικόλαος)Τμήμα Διοίκησης Επιχειρήσεων Τουρισμού (Ηράκλειο)
Τμήμα Διοικητικής Επιστήμης και Τεχνολογίας
Τμήμα Λογιστικής και Χρηματοοικονομικής (Ηράκλειο) Σχολή Μουσικής και Οπτικοακουστικών Τεχνολογιών (Ρέθυμνο)Τμήμα Μουσικής Τεχνολογίας και Ακουστικής Σχολή Επιστημών Υγείας (Ηράκλειο)Τμήμα Νοσηλευτικής
Τμήμα Κοινωνικής Εργασίας
Τμήμα Επιστημών Διατροφής και Διαιτολογίας (Σητεία) Σχολή Γεωπονικών Επιστημών (Ηράκλειο)Τμήμα Γεωπονίας

Ο πρώτος κύκλος σπουδών των Τμημάτων έχει διάρκεια οκτώ (8) ακαδημαϊκά εξάμηνα, με εξαίρεση τα Τμήματα Μουσικών Σπουδών, Γεωπονίας και Επιστήμης και Τεχνολογίας Τροφίμων, στα οποία η απαιτούμενη διάρκεια φοίτησης για απόκτηση πτυχίου ορίζεται σε δέκα (10) ακαδημαϊκά εξάμηνα.

Επιπλέον, οι φοιτητές καλούνται πριν την αποφοίτηση τους να έχουν εκπονήσει μία πτυχιακή εργασία. Επίσης δίνεται η δυνατότητα πραγματοποίησης τρίμηνης προαιρετικής πρακτικής άσκησης, όπως σε κάθε Πανεπιστήμιο της χώρας.

Δείτε επίσης
Πολυτεχνείο
Ανώτατα Εκπαιδευτικά Ιδρύματα στην Ελλάδα

Παραπομπές

Εξωτερικοί σύνδεσμοι
Επίσημη ιστοσελίδα του Ελληνικού Μεσογειακού Πανεπιστημίου Κρήτης

Κατηγορία:Εκπαίδευση στο Ηράκλειο
Κατηγορία:Εκπαίδευση στα Χανιά
Κατηγορία:Εκπαίδευση στην Ιεράπετρα